উত্তর ও দক্ষিণ কোরিয়া সংকট ২০১৭-২০১৮
ভূমিকাঃ উত্তর কোরিয়া যা পূর্ব এশিয়ায় অবস্থিত একটি স্বাধীন দেশ যার রাস্ট্রীয় নাম গণতান্ত্রীক গণপ্রজাতন্ত্রী কোরিয়া। এর রাজধানী পিয়ং ইয়ং যা দেশটির সবচেয়ে বড় শহর। কোরীয় উপদ্বীপের উত্তরে এর অবস্থান। এই উপদ্বীপের দক্ষিনে অবস্থিত দক্ষিণ কোরিয়ার সাথে এর চির বৈরি সম্পর্ক যা শুরু সেই ১৯৪৫ সালের দ্বিতীয় বিশ্বযুদ্ধের পর কোরীয় উপদ্বীপ ভাগের মাধ্যমে। সে সময় উত্তর কোরিয়া যায় সোভিয়েত ইউনিয়নের দখলে আর দক্ষিণ কোরিয়া যায় যুক্তরাষ্টের দখলে। এরপর থেকেই এই উপদ্বিপের দেশ দুটির নিজেদের মধ্যে বৈরি সম্পর্ক যা মূলত শীতল যুদ্ধের ফলাফল। এর পরিপ্রেক্ষিতে ১৯৫০, ২৫ জুন সালে উত্তর কোরীয়ার দক্ষিনে আক্রমণের মধ্য দিয়ে কোরীয় যুদ্ধ হয় যা ১৯৫৩ সালের জুলাই মাসে শেষ হয়।
২০১৭-১৮ উত্তর কোরিয়া সংকট
১৯ সেপ্টেম্বর জাতিসংঘ সাধারণ পরিষদে তার প্রথম ভাষণে ডোনাল্ড ট্রাম্প বলেন, মার্কিন যুক্তরাষ্ট্রকে "যদি নিজেদের বা মিত্রদের রক্ষা করার জন্য বাধ্য করা হয়" তবে উত্তর কোরিয়াকে পুরোপুরি ধ্বংস করা ছাড়া আমাদের অন্য কোন উপায় থাকবে না। রকেট মানব কিম জং-উন নিজের ও নিজের শাসনব্যবস্থার জন্য আত্মঘাতী অভিযানে নেমেছেন। মার্কিন যুক্তরাষ্ট্র এ ব্যাপারে প্রস্তুত, ইচ্ছুক এবং সক্ষম, কিন্তু আশা করি, এর দরকার হবে না।" এছাড়াও ডোনাল্ড ট্রাম্প নাম উল্লেখ না করে, উত্তর কোরিয়ার সঙ্গে সম্পর্ক বজায় রাখার জন্য চীনের সমালোচনা করে বলেন, "এটি এমন এক আগ্রাসন অথচ কিছু দেশ শুধু এই ধরনের শাসনব্যবস্থার সাথে বাণিজ্যই করছে না, বরং পারমাণবিক সংঘাতে বয়ে এনে বিশ্বের পতন ঘটাচ্ছে এমন একটি দেশকে অস্ত্র সরবরাহ এবং অর্থনৈতিকভাবে সমর্থন যোগাচ্ছে।"